**Idékatalog - sektorovergange**

Idéer til forløb på tværs i det sammenhængende sundhedsvæsen - inspiration til tilrettelæggelse af 3. praktik

september 2019

Indledning

Sammenhæng og samarbejde er nøgleord som findes i uddannelsesordningen for social- og sundhedsassistent, hvor det overordnede formål er, at eleverne opnår viden og færdigheder inden for det overordnede kompetenceområde:

*Professionel helhedsorienteret sygepleje og rehabilitering i samarbejde med borgere og patienter med grundlæggende behov i et tværprofessionelt og tværsektorielt samarbejde i det nære og det sammenhængende sundhedsvæsen.*

Social- og sundhedsassistentuddannelsens tredje praktik, *Somatisk sygepleje og rehabilitering i det sammenhængende sundhedsvæsen*, består af en 40 uger lang praktikperiode, som afvikles med i alt 28 uger i kommunalt regi, og 12 uger i regionalt sygehus regi, hvoraf:

2 uger tilrettelægges som et tematiseret læringsforløb, med fokus på overgange i patientens/borgerens forløb.

**Formål**

Formålet med idéerne er at inspirere eleven og praktikvejlederen til, hvordan det to ugers tematiserede læringsforløb kan tilrettelægges for at sikre læring på tværs af professioner og sektorer.

Der er i Idekataloget fokus på følgende praktikmål 10 - 13 - 15.

Der udarbejdes én fremadrettet og bagudrettet refleksionsmodel på én sektorovergang.

# Idé 1 - Følge patienten ved overgange internt på SVS

Eleven har fokus på overgange internt på SVS for patientforløb, der kan foregå på alle tider af døgnet og alle ugens dage.

Forløbet planlægges/tilrettelægges over den 12 uger lange praktikperiode når mulighederne opstår. Eksempelvis følger eleven patienten til undersøgelser, eller ved overflytning mellem afsnit.

## Involverede i aktiviteten:

Elev, vejleder, patient, evt. tværprofessionelle samarbejdspartnere.

## Læring:

* At blive klogere på og reflektere over det sammenhængende patientforløb
* At få indblik i overgange set i et patientperspektiv
* At se på egen praksis med andres øjne
* At opnå kendskab til egne og andres faglige kompetencer

## Eksempler på situationer:

* Eleven kan lave observationer på et andet afsnit
* Eleven kan have fokus på patienten, hvor de følger denne rundt i de forskellige afsnit til undersøgelse, operation, samtaler mm.
* Eleven kan interviewe én patient

## Fremgangsmåde:

* Der udvælges en patient.
* Elev og vejleder forventningsafstemmer, så der er synlige rammer
* Patient/pårørende informeres
* Der aftales efter-vejledning mellem elev og vejleder

## Forudsætninger for succes:

* At elev og vejleder har en daglig bevidsthed om at se alle overgange.
* At der om nødvendigt er lavet aftale med det modtagne afsnit.
* At der i organisationen er åbenhed for at tage imod eleverne, når de bevæger sig rundt i systemet.

Idé 2 – Patientforløb i et tværprofessionelt perspektiv

Eleven har fokus på sektorovergange mellem primær og sekundær sektor.

## Forløbet planlægges/tilrettelægges over den 12 uger lange praktikperiode når mulighederne opstår.

## Involverede i aktiviteten:

Vejledere, elever, patient/borger og evt. pårørende.

## Læring:

* At eleven følger patient/borger i overgange mellem primær og sekundær sektor
* At eleven reflekterer over det tværprofessionelle og tværsektorielle samarbejde omkring patienten
* At eleven reflekterer over oplevelser omkring patientens/borgerens forløb

## Fremgangsmåde:

* Eleven følger én patient, som er bosiddende i elevens praktikkommune
* Eleven følger patienten mellem elevens praktikafdeling og elevens praktikkommune
* Eleven skal indhente mundtligt samtykke fra patienten
* Eleven befordrer sig selv til praktikkommunen, med mindre andet aftales med patienten

## Forudsætninger for succes:

* At der foreligger en klar aftale mellem elev og patient
* At der foreligger en klar aftale mellem elev og praktikvejleder/afdeling

Idé 3 - Interview af patient

Formålet med interviewet er at undersøge, hvordan patienter oplever overgange mellem forskellige afdelinger og sektorer. Eleven indhenter mundtligt samtykke fra patienten.

Anvend nedenstående interviewguide:

**Interviewguide**

* Hvilke forskellige afdelinger har du været på i forbindelse med dit nuværende sygdomsforløb? (Det kan både være andre afdelinger, ambulatorierne, røntgen, laboratorier, terapiafdeling mfl.)
* Hvordan oplever du, at disse afdelinger deler viden om dig?
* Hvilke forskellige professionelle har du været i kontakt med i forhold til din sygdom? (Fysioterapeut, ergoterapeut, bioanalytiker)
* Oplevede du at alle disse professionelle havde den nødvendige viden omkring dig og dit forløb?
* Oplever du generelt sammenhæng i dit forløb på hospitalet?
* Har der været et samarbejde mellem din praktiserende læge eller hjemmeplejen og hospitalet? Hvis ja, hvordan har du oplevet dette samarbejde?

**Involverede:**

Vejleder, elev og patient.

**Læringsmuligheder:**

* Reflekter over interviewene og få indblik i den enkelte patients overgange

**Hjælpespørgsmål til refleksion:**

* + Er der nogle af patientens spørgsmål/udsagn, som du skal følge op på? Skal andet personale inddrages?
	+ Beskriv hvordan tavshedspligten og lovgivningen om informationsdelingen overholdes i patientens forløb.
	+ Beskriv ud fra patientens svar, hvordan du som social- og sundhedsassistent kan styrke patientens oplevelse af sammenhæng i sit patient/borger forløb.
	+ Hvordan oplevede du kommunikationen i interviewet?
	+ Er der noget du vil gøre anderledes hvis du skal interviewe igen?

 **Forudsætning for succes:**

* At der skabes mulighed for refleksion over interviewet
* At vejleder og elev er aktive i planlægning af